hu en hu hu hu hu hu hu hu hu hu hu pl hu hu hu te hu hu hu en hu id hu hu hu hu hu hu hu hu hu hu pl hu hu hu te hu hu hu en hu en en hu hu hu hu hu hu hu hu hu hu hu hu hu hu hu hu hu hu hu hu en en hu hu en en en en hu hu hu hu hu hu hu hu hu hu hu hu en hu hu hu hu es hu hu hu en hu en es hu
Fóti Péter: A kiegyensúlyozott gyerek - Demokratikus Nevelés
Elgondolkoztam azon, hogy milyen lehet az a társadalmi környezet, amelyben a gyerekek örömmel tanulnak. Egy ideális képet szeretnék rajzolni, de reális ideálist. Ez azt jelenti, hogy egy gyerek kiegyensúlyozott maradhat, ha a felsorolás nem minden pontja teljesül, de azt gondolom, az igazán jó környezetben mindennek ott kell lennie. Ha valami hiányzik, érdemes rajta elgondolkodni, mert minden hiány oda vezethet, hogy a gyerekek tanulási kedve alábbhagy.
Toleráns környezet a gondolkodásbeli, érzelmi és identitásbeli különbségekkel kapcsolatban. A különbségekkel kapcsolatban a gyerekek nem éreznek el nem fogadást és szégyent. A környezet a részvételre ösztönöz, Igazságosság uralkodik.
Hiszünk abban, hogy új ötleteink értékesek, még akkor is, ha azok első pillanatban különösnek tűnnek. Nem rágódunk azon, hogy az amit kitaláltunk valami azonnal hasznos legyen és egy újabb eleme legyen valami nagyobb dolognak. Meg merünk próbálni dolgokat. Jók vagyunk benne, sikeresek leszünk.
Akkor is érhetünk el sikert, ha nem gyakoroltunk nagyon sokáig! Ettől függetlenül is lehetünk jók valamiben, és lehet értelme annak amit csináltunk! A legfontosabb, hogy amit teszünk, azt szenvedéllyel tegyük, nem az, hogy mit várnak el tőlünk! Van belső iránytűnk, ami megmondja, hogy mi az értékes, hogy mi a mi hivatásunk, mi az amit hozzá tudunk tenni a világhoz.
A szabályokról, amik körülvesznek
A szabályok az emberekért vannak, azok megváltoztathatók az emberek igényei szerint. Azoknak a szabályoknak, amelyek értelmét elmagyarázták és azt beláttam megfelelek. A szabályokat meg lehet kérdőjelezni, ha azok nem korrektek, vagy igazságosak. A különbségek az élet részei, a szabályokat ezekhez kell alkalmazni. A szabályokat igazságossá lehet alakítani. Azt választhatom, ami érdekel.
Ha valami nem tetszik….
Lázadás és ellenkezés nélkül is ki tudom fejezni, amit akarok és kapok visszajelzést. Képes vagyok elviselni a sikertelenséget és újra merek próbálkozni. Ha negatív igazságtalan értékelést kapok, képes vagyok azt szóba hozni és ellene tiltakozni. Meghallgatom a többiek nézőpontját és ha azt érzem, hogy igazságtalanságot mondanak, akkor szóban tiltakozom, az érzelmeimet képes vagyok kordában tartani. A heves tiltakozást csak szélsőséges igazságtalanság esetén vetem be. Ismerem egyéni és kollektív jogaimat.
A tanulás izgalmas tevékenység marad.  A tanulás egyes lépései is érdekesek maradnak. Visszatérő örömet jelent a tanulás. Nehézségek esetén megvan az akarat azok legyőzésére.
Egyenértékű vagy a többiekkel, függetlenül a társadalmi helyzetemtöl, népcsoportomtól, kulturális milliömtöl, nememtöl. A rólam szóló értékelésben az én teljesítményem döntő. A tanulási lehetőségeim nem függnek a fenti tényezőktől. Nem gondolom, hogy kijelölt helyem van, a fenti tényezők miatt. Hiszek abban, hogy az én teljesítményem értékelésre kerül, hogy vannak lehetőségeim.
Elégedett vagyok azzal, amit elértem/elértünk. Átgondolhatom, hogy miből mennyit akarok tanulni, megtenni. A hibázás a tanulás része, ha azt kijavítottam, akkor nem fog senki a hibámra emlékezni. A saját tanulási céljaimat állítom a középpontba, a többieket is figyelembe veszem ugyan, de nem a saját céljaim rovására. Kockáztatok, bár tudom, hogy veszthetek is. A tanulás öröm, a hibát ha lehet el kell kerülni, de nem kell rettegni tőle.
Meggyőződésem, hogy ha akarom sok mindenre képesek vagyok. A tehetség nem velem született, hanem fejleszthetö, ha koncentrálok rá, és megfeszítem erőimet. Önbizalmam van  és kitartok. Egészséges önbizalom belül, és a világ fele is. A tudat, hogy ismernek és számolnak velem. Van szerepem, feladatom.
(Visited 4 times, 1 visits today)
A demokratikus nevelés elkötelezett szószólója
Egyesületi Közgyűlés 2022 október 8-án szombaton 10.00-kor
személyes és online Helyszín: Budapest 1022 Herman Ottó út 27/a. I.em. 4. Szeretettel meghívunk minden egyesületi tagot és szimpatizánst! A közgyűlés nyilvános, bárki jöhet, és bárki tehet javaslatot napirendre. Napirendi javaslatok eddig: Napirend: Közgyűlés tisztségviselőinek megválasztása (levezető, jkv-vezető, hitelesítők, stb.) Napirend összeállítása
Előszó – Jerry Mintz: Szabadság és demokrácia az oktatásban c. könyvéhez
Előszó Jerry Mintzcel először 2005-ben találkoztam a demokratikus iskolák[1] berlini világtalálkozóján, az IDEC-en.[2] Ettől az időtől fogva álltam kapcsolatban vele mint hírlevelének és az általa kiadott „Education Revolution” („Oktatási forradalom”) c. lapnak az olvasója. Személyesen újra 2011-ben találkoztunk az angliai
(részletek az iskola bemutakozó füzetéből) fordította: Felvidéki Szilvia Az 1997 óta államilag engedélyezett  Kapriole egyike a Németországban működő kb. 1oo demokratikus iskolának. Mintegy 15o diákjával az egyik legnagyobbnak számít a Szabad Alternatív Iskolák Szövetségének (BFAS) egymással összefogásban álló intézményei közül.
Csatlakozz a Demokratikus-Iskola csoporthoz!
A lista nekem olyan, mint egy igazi iskola modellje: a részvétel önkéntes, senkinek nem kell még a nevét se megmondania! Nincs feleltetés, nincsenek dolgozatok. Vannak viszont időről időre személyes találkozók, ahol sokat beszélgetünk, vagy meglátogatunk egy-egy érdekes iskolát. Főként a lista tagjaiból alakult az egyesület, amely a demokratikus iskola elveinek és gyakorlatának terjesztését tűzi ki céljául!
Demokratikus nevelés küldetése egy mondatban.
2022 © Minden jog fenntartva! | Adatvédelmi tájékoztató | ÁSZF | Süti szabályzat